text: 'তারা মুসলমান নয়, ইহুদি-খ্রিষ্টানের এজেন্ট'
  Published on Friday, 11 May 2018 19:35
  লাইভ নারায়ণগঞ্জ: হেফাজতের আমীর মাওলানা আব্দুল আউয়ালের বিরুদ্ধে দায়ের করা মামলার প্রতিবাদ জানিয়ে বিক্ষোভ সমাবেশ ও মিছিল করেছে জেলা তৌহিদি জনতা। শুক্রবার (১১ মে)নারায়ণগঞ্জ প্রেস ক্লাবের সামনে এই বিক্ষোভ সমাবেশ অনুষ্ঠিত হয়।
  তৌহিদি জনতার প্রধান সমন্বয়ক মাওলানা ফেরদাউসুর রহমানের সভাপতিত্বে অনুষ্ঠিত সমাবেশে উপস্থিতি ছিলেন মাওলানা আব্দুল কাদের, মাওলানা জাকির হোসেন কাদেরী, মাওলানা মাসুম বিল্লাহ।
  বক্তারা বলেন, কিছু মানুষ ওলামা নামের কলঙ্ক, যারা ওলামাদের নামে নানা কুরুচিপূর্ণ কথা বলছে। তারা প্রকৃত মুসলমান না। তারা ইহুদি, খ্রিষ্টানের এজেন্ট হয়ে মুসলামানদের মধ্যে ঐক্য নষ্ট করতে চাইছেন। মুসলমানদের মধ্যে বিভ্রান্তি সৃষ্টি করছে।
  বক্তারা অনতিবিলম্বে মাওলানা আব্দুল আউয়ালসহ দুইজনের বিরুদ্ধে দায়েরকৃত মামলা প্রত্যাহারের দাবি জানান। অন্যথায় কঠোর আন্দোলনের ঘোষনা দেন।
  এর আগে ৯ মে নারায়ণগঞ্জ জেলা হেফাজতে ইসলামের আমীর আব্দুল আউয়ালের বিরুদ্ধে ঈদ-ই-মিলাদুন্নবী সম্পর্কে বিরূপ মন্তব্য করার অভিযোগ তুলে নারায়ণগঞ্জ চীফ জুডিশিয়াল আদালতে একটি মামলা দায়ের করেন জেলা ইসলামী ছাত্রসেনার সভাপতি রাহাত হাসান রাব্বি।